ddrg/super_eurlex huggingface dataset:
Sodba Splošnega sodišča z dne 23. septembra 2020 – Pshonka/Svet

(Zadeva T-292/19) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Ohranitev imena tožeče stranke na seznamu - Dolžnost Sveta, da preveri, ali sta bili ob sprejetju odločbe organa tretje države spoštovani pravici do obrambe in do učinkovitega sodnega varstva)

(2020/C 390/42)

Jezik postopka: češčina

Stranki

Tožeča stranka: Artem Viktorovych Pshonka (Kramatorsk, Ukrajina) (zastopnik: M. Mleziva, odvetnik)

Tožena stranka: Svet Evropske unije (zastopnika: R. Pekař in V. Piessevaux, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbene uredbe Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1), v delu, v katerem je v teh aktih ime tožeče stranke ohranjeno na seznamu oseb, subjektov in organov, na katere se nanašajo ti omejevalni ukrepi.

Izrek

1. Sklep Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbena uredba Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1), se razglasita za nična v delu, v katerem je v teh aktih Artem Pavlovych Pshonka ohranjen na seznamu oseb, subjektov in organov, na katere se nanašajo ti omejevalni ukrepi.

2. Svetu Evropske unije se naloži plačilo stroškov postopka.

(1) UL C 246, 22.7.2019.
C 339/14

Sodba Splošnega sodišča z dne 8. julija 2020 – WH/EUIPO

(Zadeva T-138/19) (1)

(Javni uslužbenci - Uradniki - Napredovalno obdobje 2018 - Odločba o nenapredovanju - Ničnostna tožba - Nespoštovanje formalnih zahtev - Člena 76 in 78(6) Poslovnika Splošnega sodišča - Dopustnost - Pravica do obrambe - Obveznost obrazložitve - Primerjava uspešnosti)

(2020/C 339/17)

Jezik postopka: španščina

Stranki

Tožeča stranka: WH (zastopnik: E. Fontes Vila, odvetnik)

Tožena stranka: Urad Evropske unije za intelektualno lastnino (zastopnika: A. Lukošiūtė in K. Tóth, agenta)

Predmet

Predlog na podlagi člena 270 PDEU zaradi razglasitve ničnosti odločbe z dne 18. julija 2018, s katero je EUIPO določil dokončni seznam uradnikov, ki so napredovali v okviru napredovalnega obdobja 2018, kolikor s to določbo na ta seznam ni vključeno ime tožeče stranke, in odločbe z dne 18. decembra 2018, s katero je pristojni organ za imenovanja zavrnil pritožbo, ki jo je tožeča stranka vložila zoper prej navedeno odločbo.

Izrek

1. Tožba se zavrne.

2. WH se naloži plačilo stroškov.

(1) UL C 148, 29.4.2019.
Sodba Splošnega sodišča z dne 6. julija 2022 – ABLV Bank/EOR

(Zadeva T-280/18) (1)

(Ekonomska in monetarna unija - Bančna unija - Enotni mehanizem za reševanje kreditnih institucij in nekaterih investicijskih podjetij (EMR) - Postopek reševanja, ki se uporablja, ko subjekt propada ali bo verjetno propadel - Sklep EOR, da ne sprejme sheme za reševanje - Ničnostna tožba - Akt, ki posega v položaj - Pravni interes - Procesno upravičenje - Delna dopustnost - Člen 18 Uredbe (EU) št. 806/2014 - Pristojnost avtorja akta - Pravica do izjave - Obveznost obrazložitve - Sorazmernost - Enako obravnavanje)

(2022/C 340/34)

Jezik postopka: angleščina

Stranke

Tožeča stranka: ABLV Bank AS (Riga, Latvija) (zastopnik: O. Behrends, odvetnik)

Tožena stranka: Enotni odbor za reševanje (zastopniki: J. De Carpentier, E. Muratori in H. Ehlers, agenti, skupaj z J. Rivas Andrésom, odvetnikom, in B. Heenan, solicitor)

Intervenientka v podporo tožene stranke: Evropska centralna banka (zastopniki: R. Ugena, A. Witte in A. Lefterov, agenti)

Predmet

Tožeča stranka s tožbo na podlagi člena 263 PDEU predlaga razglasitev ničnosti sklepov Enotnega odbora za reševanje (EOR) z dne 23. februarja 2018, s katerima je ta odločil, da ne bo sprejel sheme za reševanje kreditnih institucij ABLV Bank AS in ABLV Bank Luxembourg SA v smislu člena 18(1) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (JO 2014, L 225, p. 1).

Izrek

1. Tožba se zavrne.

2. ABLV Bank AS nosi svoje stroške in stroške Enotnega odbora za reševanje (EOR).

3. Evropska centralna banka (ECB) nosi svoje stroške.

(1) UL C 259, 23.7.2018.
C 349/30

Sodba Splošnega sodišča z dne 14. julija 2021 – Hernández Hernández/Svet

(Zadeva T-554/18) (1)

(Skupna zunanja in varnostna politika - Omejevalni ukrepi, sprejeti glede na razmere v Venezueli - Zamrznitev sredstev - Seznami oseb, subjektov in organov, za katere se uporabi zamrznitev sredstev in gospodarskih virov - Vpis imena tožeče stranke na sezname - Ohranitev imena tožeče stranke na seznamih - Napaka pri presoji - Lastninska pravica)

(2021/C 349/40)

Jezik postopka: angleščina

Stranki

Tožeča stranka: Socorro Elizabeth Hernández (Caracas, Venezuela) (zastopnika: F. Di Gianni in L. Giuliano, odvetnika)

Tožena stranka: Svet Evropske unije (zastopniki: A. Antoniadis, S. Kyriakopoulou in P. Mahnič, agenti)

Predmet

Predlog na podlagi člena 263 za razglasitev ničnosti, prvič, Sklepa Sveta (SZVP) 2018/901 z dne 25. junija 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 160 I, str. 12) in Sklepa Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 276, str. 10) ter, drugič, Izvedbene uredbe Sveta (EU) 2018/899 z dne 25. junija 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 160 I, str. 5) in Izvedbene uredbe Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 276, str. 1) v delu, v katerem se ti akti nanašajo na tožečo stranko.

Izrek

1. Tožba se zavrne.

2. Socorro Elizabeth Hernández nosi svoje stroške.

(1) UL C 427, 26.11.2018.
C 471/34

Sodba Splošnega sodišča z dne 29. septembra 2021 – Nichicon Corporation/Komisija

(Zadeva T-342/18) (1)

(Konkurenca - Omejevalni sporazumi - Trg elektrolitskih kondenzatorjev iz aluminija in tantala - Sklep o ugotovitvi kršitve člena 101 PDEU in člena 53 Sporazuma EGP - Usklajevanje cen v celotnem EGP - Usklajeno ravnanje - Izmenjava občutljivih poslovnih informacij - Ozemeljska pristojnost Komisije - Omejitev konkurence zaradi cilja - Obvestilo o ugotovitvah o možnih kršitvah - Točka 13 Smernic o načinu določanja glob iz leta 2006 - Vrednost prodaje - Obveznost obrazložitve - Sorazmernost - Enako obravnavanje - Enotna in trajajoča kršitev - Teža kršitve - Javno distanciranje - Olajševalne okoliščine - Neomejena pristojnost)

(2021/C 471/47)

Jezik postopka: angleščina

Stranki

Tožeča stranka: Nichicon Corporation (Kjoto, Japonska) (zastopniki: A. Ablasser-Neuhuber, F. Neumayr, G. Fussenegger in H. Kühnert, odvetniki)

Tožena stranka: Evropska komisija (zastopniki: B. Ernst, T. Franchoo, C. Sjödin in F. van Schaik, agenti)

Predmet

Predlog na podlagi člena 263 PDEU za razglasitev ničnosti Sklepa Komisije C(2018) 1768 final z dne 21. marca 2018 v zvezi s postopkom izvajanja člena 101 [PDEU] in člena 53 Sporazuma EGP (zadeva AT.40136 – Kondenzatorji) v delu, v katerem se nanaša na tožečo stranko in, podredno, za zmanjšanje zneska globe, ki ji je bila naložena.

Izrek

1. Tožba se zavrne.

2. Družba Nichicon Corporation nosi svoje stroške in stroške Evropske komisije.

(1) UL C 294, 20.8.2018.
Sodba Splošnega sodišča z dne 9. junija 2021 – Roland/Komisija

(Zadeva T-132/18) (1)

(Damping - Uvoz obutve z zgornjim delom iz usnja s poreklom iz Kitajske in Vietnama - Izvršitev sodbe Sodišča v združenih zadevah C-659/13 in C-34/14 - Ponovna uvedba dokončne protidampinške dajatve in dokončno pobiranje začasne dajatve - Nadaljevanje postopka, ki je bil podlaga za uredbi, razglašeni za neveljavni - Status podjetja, ki deluje v pogojih tržnega gospodarstva - Individualna obravnava - Analiza dokumentov - Neobstoj zahteve za dodatne informacije in obiska zaradi preveritve - Nevračilo protidampinških dajatev - Pravna podlaga - Pravna varnost - Legitimno pričakovanje - Prepoved retroaktivnosti - Sorazmernost - Prepoved diskriminacije - Člen 1 Uredbe (ES) št. 384/96 (postal člen 1 Uredbe (EU) 2016/1036) - Prejšnja praksa odločanja - Pristojnost nacionalnih organov in sodišč)

(2021/C 297/35)

Jezik postopka: angleščina

Stranki

Tožeča stranka: Roland SE (Essen, Nemčija) (zastopniki: S. De Knop, A. Willems in B. Natens, odvetniki)

Tožena stranka: Evropska komisija (zastopnika: L. Armati in T. Maxian Rusche, agenta)

Predmet

Predlog na podlagi člena 263 PDEU za razglasitev ničnosti Izvedbene uredbe Komisije (EU) 2017/2232 z dne 4. decembra 2017 o ponovni uvedbi dokončne protidampinške dajatve in dokončnem pobiranju začasne dajatve na uvoz določene obutve z zgornjim delom iz usnja s poreklom iz Ljudske republike Kitajske in Vietnama, ki jo proizvajajo nekateri proizvajalci v Ljudski republiki Kitajski in Vietnamu, ter o izvršitvi sodbe Sodišča v združenih zadevah C-659/13 in C-34/14 (UL 2017, L 319, str. 30).

Izrek

1. Tožba se zavrne.

2. Družbi Roland SE se naloži plačilo stroškov.

(1) UL C 152, 30.4.2018.
C 53/30

Sodba Splošnega sodišča z dne 16. decembra 2020 – VP/Cedefop

(Zadeva T-187/18) (1)

(Javni uslužbenci - Začasni uslužbenci - Zahteva, naj se pogodba podaljša za nedoločen čas - Odločba o nepodaljšanju - Očitna napaka pri presoji - Pravica do izjave - Člen 26 Kadrovskih predpisov - Odgovornost - Premoženjska škoda - Nepremoženjska škoda)

(2021/C 53/39)

Jezik postopka: angleščina

Stranki

Tožeča stranka: VP (zastopnik: L. Levi, odvetnik)

Tožena stranka: Evropski center za razvoj poklicnega usposabljanja (zastopniki: M. Brugia, agent, skupaj s T. Bontinckom in A. Guillermejem, odvetnikoma)

Predmet

Predlog na podlagi člena 270 PDEU za, prvič, razglasitev ničnosti odločbe Evropskega centra za razvoj poklicnega usposabljanja (CEDEFOP) z dne 12. maja 2017, v skladu s katero se pogodba tožeče stranke o zaposlitvi za začasnega uslužbenca ne podaljša za nedoločen čas in, po potrebi, za razglasitev ničnosti odločbe z dne 1. decembra 2017, s katero je bila zavrnjena njena pritožba z dne 9. avgusta 2017, vložena zoper odločbo z dne 12. maja 2017 in, drugič, povrnitev premoženjske in nepremoženjske škode, ki naj bi tožeči stranki domnevno nastala zaradi teh odločb.

Izrek

1. Odločba Evropskega centra za razvoj poklicnega usposabljanja (CEDEFOP) z dne 12. maja 2017, v skladu s katero se pogodba VP o zaposlitvi za začasnega uslužbenca ne podaljša, se razglasi za nično.

2. Odločba z dne 1. decembra 2017 o zavrnitvi pritožbe VP se razglasi za nično.

3. CEDEFOP mora iz naslova povrnitve premoženjske škode, povzročene VP, plačati 30 000 EUR.

4. CEDEFOP mora iz naslova povrnitve nepremoženjske škode, povzročene VP, plačati 10 000 EUR.

5. V preostalem se tožba zavrne.

6. CEDEFOP se naloži plačilo stroškov.

(1) UL C 166, 14.5.2018.
C 399/25

Sodba Splošnega sodišča z dne 9. septembra 2020 – Crédit agricole in drugi/ECB

(Zadeva T-144/18) (1)

(Ekonomska in monetarna politika - Bonitetni nadzor kreditnih institucij - Prispevanje v sistem jamstva za vloge ali v enotni sklad za reševanje z nepreklicnimi zavezami za plačilo - Naloge, prenesene na ECB - Posebna nadzorna pooblastila ECB - Člen 4(1)(f) ter člen 16(1)(c) in (2)(d) Uredbe (EU) št. 1024/2013 - Ukrep, s katerim se nalaga odbitje skupnega zneska zapadlih nepreklicnih zavez za plačilo od navadnega lastniškega temeljnega kapitala - Neobstoj posamične preučitve)

(2020/C 399/35)

Jezik postopka: francoščina

Stranke

Tožeče stranke: Crédit agricole SA (Montrouge, Francija) in 69 drugih tožečih strank, katerih imena so v prilogi k sodbi (zastopniki: A. Gosset-Grainville, M. Trabucchi in M. Dalon, odvetniki)

Tožena stranka: Evropska centralna banka (zastopniki: E. Koupepidou, R. Bax in F. Bonnard, agenti)

Predmet

Predlog na podlagi člena 263 PDEU za razglasitev delne ničnosti na eni strani Sklepa ECB ECB/SSM/2017-969500TJ5KRTCJQWXH05/380 z dne 19. decembra 2017 in na drugi strani Sklepa ECB ECB-SSM-2019-FRCAG-17 z dne 14. februarja 2019.

Izrek

1. Točka 9 Sklepa Evropske centralne banke (ECB) ECB/SSM/2017-969500TJ5KRTCJQWXH05/380 z dne 19. decembra 2017 in člen 3 Priloge A k temu sklepu ter točka 9 Sklepa ECB ECB-SSM-2019-FRCAG-17 z dne 14. februarja 2019 in člen 3 priloge k temu sklepu se razglasijo za nične.

2. ECB se naloži plačilo stroškov.

(1) UL C 161, 7.5.2018.
1.

Sklep Komisije z dne 7. septembra 2018 o zavrnitvi ponudbe, ki jo je družba Securitec predložila za sklop št. 4 naročila, ki je bilo predmet omejenega postopka javnega razpisa HR/R1/PR/2017/059 in se je nanašalo na „vzdrževanje varnostne infrastrukture v stavbah, ki so v uporabi in/ali upravi Evropske komisije v Belgiji in Luksemburgu“, ter sklep Komisije z dne 17. septembra 2018 o zavrnitvi predložitve družbi Securitec pojasnil, za katera je ta v okviru istega postopka zaprosila 11. septembra 2018, se razglasita za nična.
C 215/30

Sodba Splošnega sodišča z dne 13. maja 2020 – Peek & Cloppenburg/EUIPO – Peek & Cloppenburg (Peek & Cloppenburg)

(Zadeva T-444/18) (1)

(Znamka Evropske unije - Postopek za razglasitev ničnosti in razveljavitev - Besedna znamka Evropske unije Peek & Cloppenburg - Prejšnje nacionalno trgovsko ime Peek & Cloppenburg - Relativni razlog za zavrnitev - Člen 8(4) in člen 60(1)(c) Uredbe (EU) 2017/1001 - Soobstoj nacionalnega trgovskega imena in znamke Evropske unije - Dogovor o omejitvi - Uporaba nacionalnega prava s strani EUIPO - Prekinitev upravnega postopka - Člen 70 Uredbe 2017/1001 - Pravilo 20(7)(c) Uredbe (ES) št. 2868/95 (postal člen 71(1) Delegirane uredbe (EU) 2018/625) - Očitna napaka pri presoji)

(2020/C 215/36)

Jezik postopka: nemščina

Stranke

Tožeča stranka: Peek & Cloppenburg KG (Düsseldorf, Nemčija) (zastopnik: P. Lange, odvetnik)

Tožena stranka: Urad Evropske unije za intelektualno lastnino (zastopnik: D. Hanf, agent)

Druga stranka v postopku pred odborom za pritožbe EUIPO, intervenientka pred Splošnim sodiščem: Peek & Cloppenburg KG (Hamburg, Nemčija) (zastopniki: A. Renck, M. Petersenn in C. Stöber, odvetniki)

Predmet

Tožba zoper odločbo prvega odbora za pritožbe pri EUIPO z dne 20. aprila 2018 (zadeva R 522/2006-1), ki se nanaša na postopek za razglasitev ničnosti in razveljavitev med družbama Peek & Cloppenburg (Hamburg) in Peek & Cloppenburg (Düsseldorf).

Izrek

1. Tožba se zavrne.

2. Družbi Peek & Cloppenburg KG (Düsseldorf) se naloži plačilo stroškov.

(1) UL C 311, 3.9.2018.
Sodba Splošnega sodišča z dne 12. februarja 2020 – Mende Omalanga/Svet

(Zadeva T-176/18) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Podaljšanje vpisa imena tožeče stranke na seznamu zadevnih oseb - Obveznost obrazložitve - Pravica do obrambe - Obveznost Sveta, da sporoči nove elemente, ki upravičujejo podaljšanje omejevalnih ukrepov - Napačna uporaba prava - Očitna napaka pri presoji - Lastninska pravica - Pravica do spoštovanja zasebnega in družinskega življenja - Sorazmernost - Domneva nedolžnosti - Ugovor nezakonitosti - Prilagoditev predlogov)

(2020/C 103/37)

Jezik postopka: francoščina

Stranki

Tožeča stranka: Lambert Mende Omalanga (Kinšasa, Demokratična republika Kongo) (zastopniki: T. Bontinck, P. De Wolf, M. Forgeois in A. Guillerme, odvetniki)

Tožena stranka: Svet Evropske unije (zastopniki: J.-P. Hix, S. Lejeune in H. Marcos Fraile, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2017/2282 z dne 11. decembra 2017 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2017, L 328, str. 19), Izvedbenega sklepa Sveta (SZVP) 2018/569 z dne 12. aprila 2018 o izvajanju Sklepa 2010/788/SZVP o omejitvenih ukrepih proti Demokratični republiki Kongo (UL 2018, L 95, str. 21) in Izvedbene uredbe Sveta (EU) 2018/566 z dne 12. aprila 2018 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2018, L 95, str. 9), v delu, v katerem se nanašajo na tožečo stranko.

Izrek

1. Tožba se zavrne.

2. Lambertu Mendeju Omalangi se naloži plačilo stroškov.

(1) UL C 161, 7.5.2018.
Sodba Splošnega sodišča z dne 12. marca 2020 – QB/ECB

(Zadeva T-215/18) (1)

(Javni uslužbenci - Osebje ECB - Ocenjevalno obdobje - Ocenjevalno poročilo 2016 - Avtor ocenjevalnega poročila - Očitna napaka pri presoji - Odsotnost z dela zaradi bolezni - Premestitev - Osebni prejemki - Odločba o zavrnitvi upravičenosti do povišanja plače - Pristojnost avtorja akta, ki posega v položaj - Odgovornost)

(2020/C 175/15)

Jezik postopka: francoščina

Stranki

Tožeča stranka: QB (zastopnik: L. Levi, odvetnica)

Tožena stranka: Evropska centralna banka (zastopniki: F. von Lindeiner in M. Rötting, agenta, skupaj z B. Wägenbaur, odvetnik)

Predmet

Predlog na podlagi člena 270 PDEU in člena 50a Statuta Sodišča Evropske unije, s katerim se predlaga na eni strani razglasitev ničnosti ocenjevalnega poročila tožeče stranke za obdobje 2016, odločbe ECB z dne 23. maja 2017, s katero ji je bilo zavrnjeno povišanje plače, ter v delu v katerem je to potrebno, odločbe ECB z dne 18. septembra 2017 in odločbe zaradi molka BCE, s katero sta bila zavrnjena upravni zahtevek in pritožba tožeče stranke, ter na drugi strani povračilo škode, ki naj bi jo utrpela tožeča stranka, na drugi strani.

Izrek

1. Odločba Evropske centralne banke (ECB) z dne 23. maja 2017, s katero je bila osebi QB zavrnjena upravičenost do povišanja plače, se razglasi za nično.

2. V preostalem delu se tožba zavrne.

3. Oseba QB nosi dve tretjini svojih stroškov.

4. ECB nosi svoje stroške in tretjino stroškov osebe QB.

(1) UL C 211, 18.6.2018.
Sodba Splošnega sodišča z dne 19. decembra 2019 – Currency One/EUIPO – Cinkciarz.pl (CINKCIARZ)

(Zadeva T-501/18) (1)

(Znamka Evropske unije - Postopek za izbris - Besedna znamka Evropske unije CINKCIARZ - Absolutni razlogi za zavrnitev - Razlikovalni učinek - Neobstoj opisnosti - Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001) - Slabšalni izraz, povezan z zadevnimi proizvodi ali storitvami)

(2020/C 61/32)

Jezik postopka: poljščina

Stranke

Tožeča stranka: Currency One S.A. (Poznań, Poljska) (zastopnika: P. Szmidt in B. Jóźwiak, odvtnika)

Tožena stranka: Urad Evropske unije za intelektualno lastnino (zastopnica: D. Walicka, agentka)

Druga stranka pred odborom za pritožbe, intervenientka v postopku pred Splošnim sodiščem: Cinkciarz.pl sp. z o.o. (Zielona Góra, Poljska) (zastopnika: E. Skrzydło-Tefelska in K. Gajek, odvetnika)

Predmet

Tožba, vložena zoper odločbo petega odbora za pritožbe pri EUIPO z dne 18. junija 2018 (zadeva R 2598/2017-5) v zvezi s postopkom za ugotovitev ničnosti med družbama Currency One in Cinkciarz.pl.

Izrek

1. Tožba se zavrne.

2. Družbi Currency One S.A. se naloži plačilo njenih stroškov ter stroškov Urada Evropske unije za intelektualno lastnino (EUIPO) in družbe Cinkciarz.pl sp. z o.o.

(1) UL C 364, 8.10.2018.
Sodba Splošnega sodišča z dne 24. oktobra 2019 – EPSU in Goudriaan/Komisija

(Zadeva T-310/18) (1)

(Socialna politika - Socialni dialog na ravni Unije - Sporazum z naslovom „Splošni okvir za obveščanje in posvetovanje z uradniki in zaposlenimi osrednjih vladnih organov“ - Skupna zahteva podpisnic za izvajanje sporazuma na ravni Unije - Zavrnitev Komisije, da predloži predlog sklepa Svetu - Ničnostna tožba - Izpodbojni akt - Dopustnost - Polje proste presoje Komisije - Avtonomija socialnih partnerjev - Načelo subsidiarnosti - Sorazmernost)

(2019/C 432/46)

Jezik postopka: angleščina

Stranke

Tožeči stranki: European Federation of Public Service Unions (EPSU) (Bruselj, Belgija) in Jan Willem Goudriaan (Bruselj) (zastopniki: R. Arthur, solicitor, R. Palmer in K. Apps, barristers)

Tožena stranka: Evropska komisija (zastopniki: I. Martínez del Peral, M. van Beek in M. Kellerbauer, agenti)

Predmet

Predlog na podlagi člena 263 PDEU za razglasitev ničnosti sklepa Komisije z dne 5. marca 2018, s katerim je bilo zavrnjeno, da se Svetu Evropske unije predloži predlog sklepa o izvajanju sporazuma z naslovom „Splošni okvir za obveščanje in posvetovanje z uradniki in zaposlenimi osrednjih vladnih organov“, ki ga je podpisala delegacija sindikata nacionalnih in evropskih uprav (TUNED) in delodajalci evropske javne uprave (EAPE) 21. decembra 2015.

Izrek

1. Tožba se zavrne.

2. European Federation of Public Service Unions (EPSU) in Jan Goudriaan na eni strani ter Evropska komisija na drugi nosijo svoje stroške.

(1) UL 2018, C 259, 23.7.2018.
Sodba Splošnega sodišča z dne 10. oktobra 2019 – McDreams Hotel/EUIPO – McDonald’s International Property (mc dreams hotels Träumen zum kleinen Preis!)

(Zadeva T-428/18) (1)

(Znamka Evropske unije - Postopek z ugovorom - Prijava figurativne znamke Evropske unije mc dreams hotels Träumen zum kleinen Preis! - Prejšnja besedna znamka Evropske unije McDONALD’S - Člen 8(5) Uredbe (EU) 2017/1001 - Družina znamk - Neupravičeno izkoriščanje razlikovalnega učinka ali ugleda prejšnje znamke)

(2019/C 423/48)

Jezik postopka: angleščina

Stranke

Tožeča stranka: McDreams Hotel GmbH (Feldkirchen, Nemčija) (zastopnika: S. Schenk in S. Kleinmanns, odvetnika)

Tožena stranka: Urad Evropske unije za intelektualno lastnino (zastopnika: V. Ruzek in H. O’Neill, agenta)

Druga stranka pred odborom za pritožbe, intervenientka v postopku pred Splošnim sodiščem: McDonald’s International Property Co. Ltd (Wilmington, Delaware, Združene države) (zastopnika: C. Eckhartt in K. Thanbichler-Brandl, odvetnika)

Predmet

Tožba zoper odločbo drugega odbora za pritožbe pri EUIPO z dne 18. aprila 2018 (zadeva R 972/2017-2) v zvezi s postopkom z ugovorom med družbama McDonald’s International Property in McDreams Hotel.

Izrek

1. Tožba se zavrne.

2. Družba McDreams Hotel GmbH nosi svoje stroške ter stroške Urada Evropske unije za intelektualno lastnino (EUIPO) in intervenientke.

(1) UL C 319, 10.9.2018.
C 413/51

Sodba Splošnega sodišča z dne 24. septembra 2019 – Francija/Komisija

(Zadeva T-507/18) (1)

(EKJS in EKSRP - Odhodki, izključeni iz financiranja - Odhodki, ki jih je Francija imela v okviru programa posebnih možnosti za oddaljene in otoške regije (POSEI) - Nepravilnosti pri obračunavanju nekaterih pošiljk banan (proračunska leta od 2013 do 2016) - Pavšalni finančni popravek)

(2019/C 413/61)

Jezik postopka: francoščina

Stranki

Tožeča stranka: Francoska republika (zastopniki: F. Alabrune, D. Colas, S. Horrenberger, A.-L. Desjonquères, A. Alidière in C. Mosser, agenti)

Tožena stranka: Evropska komisija (zastopnika: A. Lewis in J. Aquilina, agenta)

Predmet

Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2018/873 z dne 13. junija 2018 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2018, L 152, str. 29) v delu, v katerem je za Francosko republiko uporabila 5 % finančni popravek, ki znaša skupno 1 945 435,39 EUR, kar zadeva ukrepe „Druga neposredna pomoč – POSEI“ zaradi „nepravilnosti pri obračunavanju nekaterih pošiljk banan“ za obračunska leta od 2013 do 2016.

Izrek

1. Tožba se zavrne.

2. Francoski republiki se naloži plačilo stroškov.

(1) UL C 392, 29.10.2018.